NARIADENIE KOMISIE (ES) č. 783/2005
z 24. mája 2005,
ktorým sa mení a dopĺňa príloha II k nariadeniu Európskeho parlamentu a Rady (ES) č. 2150/2002 o štatistike o odpadoch
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 2150/2002 z 25. novembra 2002 o štatistike o odpadoch (1), a najmä na jeho článok 1 ods. 5 a článok 6 písm. b),
keďže:
(1)
Na základe článku 6 nariadenia (ES) č. 2150/2002 je Komisia povinná ustanoviť opatrenia na implementáciu tohto nariadenia.
(2)
Podľa článku 6 písm. b) nariadenia (ES) č. 2150/2002 Komisia môže upraviť špecifikácie v prílohách k tomuto nariadeniu.
(3)
Nariadenie Komisie (ES) č. 574/2004 ustanovuje zmenu a doplnenie štatistickej nomenklatúry v prílohe I a prílohe III k nariadeniu (ES) č. 2150/2002. Príloha II k nariadeniu (ES) č. 2150/2002 by sa preto mala upraviť tak, aby zodpovedala tejto zmene a doplneniu.
(4)
Nariadenie (ES) č. 2150/2002 by sa preto malo zodpovedajúcim spôsobom zmeniť a doplniť.
(5)
Opatrenia stanovené v tomto nariadení sú v súlade so stanoviskom Výboru pre štatistické programy, zriadeného rozhodnutím Rady 89/382/EHS, Euratom (2),
PRIJALA TOTO NARIADENIE:
Článok 1
V prílohe II k nariadeniu (ES) č. 2150/2002 sa časť 2 nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 24. mája 2005